钦定古今图书集成/理学汇编/学行典/第293卷 > 何垣西畴常言 > 《论君子小人》
## 钦定古今图书集成/理学汇编/学行典/第293卷 > 何垣西畴常言 > 《论君子小人》

“学成行尊，优入圣贤之域者，上达也；农工商贾，各随
其业以成其志”者，下达也。夫子论“上达下达”，盖以学
者对小民而并言也。若夫为恶为不义之小人，彼则
有败乱耳，恶能达？

欲为君子，非积行累善，莫之能致。一念私邪，一事悖
戾，立见其为小人。故曰：“终身为善不足，一旦为恶有
馀。”

君子有偶。为小人所困、抑若自反无愧。怍。于我何损。
又安知其不为进德之助欤。

富贵利达，是人之所欲也。然而出处去就之异趣，君
子小人之攸分。盖君子必审夫理之是非，而小人惟
计夫事之利害。审是非则虞人虽贱，非招不往；计利
害则苟可获禽，虽诡遇为之。

君子之事上也，必忠以敬；其接下也，必谦以和；小人
之奉上也，必谄以媚；其待下也，必傲以忽。媚上而忽
下，小人无常心，故“君子恶之。”

君子小人，互相指为朋党，辨之不早，则君子常被诬
而小人常得志也。先儒有言曰：“君子至公引类，小人
徇私立党。”善夫为国者知所以扶植善类而不为恶
党所倾，其庶几矣。